déning Misha Defonseca, lan kapisan kababar ing taun 1997. Buku iki jaréné sawijining mémoar utawa carita kisah nyata sing nyritakaké pengalamané sawijining bocah wadon Yahudi. Prastawa-prastawa sing dialami Defonseca sing katulis ing buku iki nalika nggolèki wong tuwané ing antarané kalebu mlaku luwih saka 3.000 kilomèter nembus Éropah, kejabak ing Ghetto Warsawa, matèni sawijining prajurit Nazi sing kepéngin ngrudapeksa awaké, lan direksa déning sagrombolan sregala. Buku iki laris ing sawetara negara lan diterjemahaké ing 18 basa. Malahan buku iki digawé filem Survivre Avec les Loups ("Awèt urip karo sregala") déning sawijining sutradara Prancis-Yahudi, Véra Belmont.